संस्था प्रधान देंगे बच्चों को जाति प्रमाण पत्र
कक्षापांच से आठ तक के एससी, एसटी, ओबीसी और एसबीसी के स्कूली बच्चों के जाति प्रमाण पत्र बनवाने के लिए अब उन्हें और अभिभावकों को ई-मित्र या सीएससी केंद्र के चक्कर नहीं लगाने पड़ेंगे। इनके जाति प्रमाण पत्र स्कूल से ही जारी होंगे।
इससे संबंधित पूरी औपचारिकता संबंधित संस्था प्रधान पूरी कर ई-मित्र या सीएससी केंद्र के जरिए सक्षम अधिकारी को भेजेंगे। वहां से यह प्रमाण पत्र बनने के बाद संस्था प्रधान ही बच्चों को देंगे। इस संबंध में राज्य सरकार ने केंद्र सरकार के आदेश की पालना में परिपत्र जारी किया है। सरकार के इस परिपत्र से जिले के हजारों स्कूली बच्चों को आरक्षण के प्रावधानों के तहत राज्य सरकार से सुविधाएं प्राप्त होने समेत विद्यार्थियों को कई परेशानी से छुटकारा मिलेगा। वर्तमान में अधिकांश जाति प्रमाण पत्र छह माह के लिए ही मान्य होते हैं। सरकारी नौकरी से लेकर स्कूल-कॉलेज में प्रवेश और सरकारी योजनाओं के लाभ के लिए छात्रों को जाति प्रमाण पत्र की जरूरत पड़ती है। उन्हें यह प्रमाण पत्र बनवाने के लिए ई-मित्रों पर सौ से दो सौ रुपए तक खर्च करने पड़ रहे हैं। इसके बावजूद लिए उन्हें कई औपचारिकताओं से गुजरना पड़ता है। इससे काफी परेशानी होती है।
अभी तक अनुसूचित जाति, अनुसूचित जनजाति, अन्य पिछड़ा वर्ग एवं विशेष पिछड़ा वर्ग के छात्र-छात्राओं को जाति प्रमाण पत्र बनवाने के लिए उन्हें या फिर उनके परिजनों को राज्य सरकार की ओर से अधिकृत ई-मित्र या सीएससी केंद्र पर आवेदन करना पड़ता है। वहां से ऑनलाइन ये आवेदन सक्षम अधिकारी एसडीएम के पास जाता है। जहां से आवेदन नियमानुसार जाति प्रमाण पत्र बनाते हैं। फिर उसे संबंधित आवेदक ई-मित्र से निकलवाता है। जाति प्रमाण पत्र साल में एक बार जारी किया जाएगा। कई बार तो प्रक्रियाएं पूरी करने के बाद भी अभिभावकों को कई चक्कर लगाने पड़ते थे।
बच्चों-अभिभावकोंको ई-मित्र के चक्कर से छुटकारा
कक्षापांच से आठवीं तक के सरकारी एवं गैर सरकारी स्कूलों के संबंधित वर्गों के बच्चों के जाति प्रमाण बनवाने के लिए संस्था प्रधान का दायित्व होगा कि वे विद्यार्थियों के दस्तावेज एकत्रित करें। उसके बाद उपखंड अधिकारी के परिक्षेत्र में स्थापित सरकार से अधिकृत ई-मित्र या सीएससी केंद्र के माध्यम से सक्षम अधिकारी को अग्रिम कार्रवाई के लिए भिजवाएंगे। बाद में 30 से 60 दिन में जाति प्रमाण बन जाएंगे।
आदेश
hin_Deva hin_Deva hin_Deva hin_Deva hin_Deva hin_Deva hin_Deva